Diari Oficial de la Generalitat Valenciana


Sumari del DOGV 5692, del 31-01-2008 (2008/1065)

RESOLUCIÓ de 16 de gener de 2008, de la Conselleria de Medi Ambient, Aigua, Urbanisme i Habitatge, sobre la declaració d'àrea de rehabilitació del centre històric de Vallada (València). Expedient número 46/0004/2007.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5692

Data del DOGV
:   31-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1065


Data del document
:   16-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Vallada
    * pla d'urbanisme
    * administració local
    * protecció del patrimoni
    * patrimoni arquitectònic
    * ajuda a la construcció
    * renovació urbana

RESOLUCIÓ de 16 de gener de 2008, de la Conselleria de Medi Ambient, Aigua, Urbanisme i Habitatge, sobre la declaració d'àrea de rehabilitació del centre històric de Vallada (València). Expedient número 46/0004/2007. [2008/1065]
Antecedents de fet
Primer. L'Ajuntament de Vallada ha sol·licitat la declaració com a àrea de rehabilitació del centre històric de la localitat.
Segon. L'àrea proposada coincideix amb la totalitat del nucli antic (NUH en el planejament) i part del primer anell d'eixamplament (ACA en el planejament).
En el nucli històric la trama urbana es conforma amb vials d'amplària variable adaptats a la topografia del terreny amb edificis d'habitatges unifamiliars de tres altures (planta baixa més dues) en tipologia densa adaptada a la trama medieval, sense patis interiors.
En la zona d'eixamplament inclosa en la delimitació la disposició de carrers és radial amb edificis d'habitatges unifamiliars en tipologia d'illa tancada densa.
Tercer. La superfície de l'àrea és de 36.960 m², quantitat que representa el 7% del total del nucli urbà.
El nombre d'habitants no estacionals en l'àrea és aproximadament de 503, la qual cosa representa un 15,2% del total de la població.
Quart. Actualment es troben en vigor les normes subsidiàries de planejament urbà, aprovades el 15 de juny de 1991, en les quals es delimita el nucli antic i s'hi estableix una normativa específica de protecció.
Cinqué. A fi de promoure la rehabilitació i regeneració del centre històric l'Ajuntament de Vallada té previst:
- Bonificar l'impost de construccions, de manera que s'aplica l'1,5% s/preu d'execució material en lloc del 2,4% aplicable fora de l'àmbit de l'àrea.
- Bonificar el 50% de la taxa de llicència urbanística en l'àrea delimitada.
- Gestionar les obres de rehabilitació d'edificis habitats per usuaris amb escassos recursos econòmics
Sisé. El 29 de juny de 2007 s'emet un informe del Servei Territorial d'Habitatge i Projectes Urbans, en el qual es proposa la declaració de la zona delimitada en el plànol adjunt com a àrea de rehabilitació.
Seté. El 15 de gener de 2008 el Servei de Rehabilitació de la Direcció General d'Habitatge i Projectes Urbans emet proposta de declaració d'àrea de rehabilitació en el qual es conclou que es reuneixen els requisits especificats en el Decret 81/2006 per a declarar l'àrea de rehabilitació.
D'acord amb el que estableix l'article 14 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:
Primer
Declarar àrea de rehabilitació el centre històric de Vallada la delimitació del qual es fixa en el plànol adjunt.
Segon
Considerar d'aplicació les ajudes establides pels articles 65, 66 i 67 del Decret 81/2006, de 9 de juny, del Consell per a les actuacions protegides que s'efectuen en aquest àmbit.
Tercer
Es recomana, conforme a l'article 544.2.b i c del Decret 67/2006, Reglament d'ordenació i gestió territorial i urbanística, l'obligació d'assignar preferentment els ingressos dineraris del patrimoni de sòl al finançament de programes de rehabilitació i ajudes a la rehabilitació.
Quart
De conformitat amb la disposició addicional vuitena del Decret 81/2006, de 9 de juny, i l'Ordre 15 de novembre de 2004, de la conselleria de Territori i Habitatge, després de la qualificació provisional de l'actuació de rehabilitació s'haurà d'instal·lar un cartell informatiu, segons model facilitat per aquesta conselleria.
Contra aquesta resolució que posa fi a la via administrativa es pot interposar recurs contenciós administratiu davant del jutjat contenciós administratiu de València, en el termini de dos mesos, comptadors des de l'endemà de la notificació d'aquesta, segons els art. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
Tot això, sense perjudici que es puga exercir qualsevol altre recurs que es crega oportú.
València, 16 de gener de 2008.- La directora general de Habitatge i Projectes Urbans: María Jesús Rodríguez Ortiz.